Nasir Jani

Nasir Jani (lahir 11 Februari 1954) merupakan seorang pengarah filem, penulis dan pelakon Malaysia. Dari kerjaya filemnya, beliau menduduki kerusi pengarah menerusi filem pertamanya, Kembara Seniman Jalanan (1986) dan filem kedua Rozana Cinta 87 (1987) serta telah mengarahkan beberapa drama TV dan telefilem. Beliau juga merupakan penulis separuh masa yang mana beliau menjadi kolumnis hiburan di akhbar Sinar Harian.

Biografi
Nasir dilahirkan di Kampung Dol Said, Bandar Alor Gajah, Melaka dan merupakan lulusan dalam komunikasi massa di Institut Teknologi MARA (kini Universiti Teknologi MARA; UiTM). Ketika menuntut di UiTM, Nasir memulakan kerjaya teaternya bersama Kelab Teater Kuala Lumpur menerusi pementasan teater bertajuk yang dibintangi oleh Fatimah Abu Bakar. Selepas tamat belajar di UiTM, beliau bergiat aktif secara serius dalam pementasan teater dengan mengarahkan teater pendek dengan skrip tulisan Hatta Azad Khan bertajuk Mayat pada 1978.

Beliau memulakan kerjaya profesionalnya pada tahun 1983, menerusi filem, Mekanik arahan Othman Hafsham yang mana beliau merupakan pengarah seninya. Seterusnya menjadi pengarah untuk iklan dan dokumentari. Pada tahun 1984, beliau diberi kepercayaan oleh Datuk Rahim Razali sebagai pengarah seni bagi filem Matinya Seorang Patriot, beliau pernah bekerja dengan Bade Hj. Azmi dalam filem untuk TV3 Maria (1984) arahan Shuhaimi Baba. Pada tahun 1986, Nasir menduduki kerusi pengarah menerusi filem Kembara Seniman Jalanan lakonan M. Nasir dan Rozana Cinta 87 (1987).

Ketika kerjaya beliau berada di puncak, beliau membuat keputusan untuk berehat dari kerjaya filemnya dan menumpukan perhatian di belakang tabir pengiklanan dan telefilem. Pada tahun 1990, Nasir banyak terlibat dengan pengarahan telefilem untuk siaran televisyen tempatan, termasuklah Funfair, Gigolo, Tatoo, Namaku Shima dan Runtuh. Antara sentuhan karya terkenal beliau adalah telemovie Bara (1989) yang telah mendapat sambutan yang menggalakan dan telah tercalon pelbagai anugerah seperti Anugerah Seri Angkasa 1989/1990, Pengarah Drama Terbaik, Lakon Layar Terbaik, TV Drama Terbaik, Pelakon Lelaki TV Terbaik, Pelakon Wanita TV Terbaik dan Pelakon Baru Terbaik.

Beliau telah terlibat dalam pengarahan muzik video dan dokumentari termasuklah dokumentari mengenai Mursyidul Am PAS, Allahyarham Tok Guru Nik Aziz dan dokumentari mengenai sasterawan negara, Datuk A. Samad Said. Nasir telah dipilih oleh produksi Layar Sunan untuk mengarah filem Tombiruo: Penunggu Rimba berdasarkan pengalaman beliau serta visinya tentang dalam pengarahan. Ia akan menjadi filem kepulangan semula beliau setelah beberapa tahun berehat dari kerusi pengarah.

Filemografi

Filem
TahunTajukDikreditkan sebagaiWatak CatatanPengarahPengarah SeniPenolong Pengarah PenulisPelakon 1983Mekanik   1984Matinya Seorang Patriot   1986Kembara Seniman JalananFilem arahan pertama  1987Rozana Cinta 87  2005Rock Juri, penemu dugaFilem lakonan pertama, penampilan khas  2008Apa Kata Hati? Moon2011Songlap Pemandu Teksi 2012Leftwings 2017Tombiruo: Penunggu Rimba Juga sebagai pengarah bersekutu 2023DohBapak2024Takluk: Lahad Datu Raja Imran 2025Gayong Penghulu HaronPenampilan khas TBATakluk 2: Op DaulatRaja Imran 

Televisyen
TahunTajukDikreditkan sebagaiCatatanPengarahPenulis1988Anjang AkiTok KayaKhalilahDalam Perjalanan 1989Darah SetitikBara 1990Novel Oleh AtikaFunfairGigoloNamaku ShimaSamudera Gagah3 episod 1991Lela Sari5 episodTatoo1993Tempang1994Runtuh2006Asy Asyura2021Kampong Pisang Bersiri-siriSebagai pelakon; episod: "Alam Pak Din" (Bahagian 3)2022Lebai SampanSebagai pelakon 2024MentuaSebagai pelakon 

Bibliografi

Cetak Rompak Kepala Bapak. Tulisan Nasir Jani (2018) Thukul Chetak
Pemberontak Filem: Rebel With a Cause Without Pause (2019) Rabak-Lit
Pemberontak Filem 2 (2021) Rabak-Lit

Anugerah
TahunAnugerahKategoriKeputusan1989Anugerah Seri Angkasa 1989/1990Pengarah Drama Terbaik

Rujukan

Pautan luar


Kategori:Kelahiran 1954
Kategori:Orang hidup
Kategori:Orang dari Melaka
Kategori:Pengarah filem Malaysia
Kategori:Pelakon lelaki Malaysia
Kategori:Penulis Malaysia
Kategori:Orang Malaysia berketurunan Melayu
Kategori:Muslim Malaysia
Kategori:Alumni Universiti Teknologi MARA